भारत-वेस्टइंडीज के बीच पांच वनडे सीरीज का चौथा मुकाबला मुंबई के ब्रेबोर्न स्टेडियम में खेला जाएगा। दोनों टीमें सीरीज में 1-1 की बराबरी पर हैं। विशाखापट्टनम में खेला गया दूसरा मैच टाई रहा था। ब्रेबोर्न में टीम इंडिया 23 साल बाद वनडे मैच खेलेगी। भारत यहां एकमात्र मैच 1995 में खेला था। तब उसने न्यूजीलैंड को छह विकेट से शिकस्त दी थी। इस मैदान पर भारत-विंडीज की टीमें पहली बार आमने-सामने होंगी।इस स्टेडियम पर 12 साल बाद कोई वनडे खेला जाएगा। पिछली बार 2006 में ऑस्ट्रेलिया और वेस्टइंडीज की टीमें आमने-सामने हुईं थी। वेस्टइंडीज ने यहां पर सबसे ज्यादा चार मैच खेले हैं, जिसमें वह एक ही जीत पाया है।